ນາຍົກລັດຖະມົນຕີຫງວຽນຊວນຟຸກພົບປະກັບທີ່ປຶກສາແຫ່ງລັດ,ລັດຖະມົນຕີກະຊວງການຕ່າງປະເທດມຽນມາ
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ພົບປະກັບທີ່ປຶກສາແຫ່ງລັດ
ລັດຖະມົນຕີກະຊວງການຕ່າງປະເທດ ມຽນມາ Aung San Suu Kyi
(ພາບ: VGP/QuangHieu)
ຕອນເຊົ້າວັນທີ 07/09 ຢູ່ນອກກອງປະຊຸມສຸດຍອດ ອາຊຽນ ຄັ້ງທີ 28 – 29 ແລະ ບັນດາກອງປະຊຸມທີ່ກ່ຽວຂ້ອງຢູ່ນະຄອນຫລວງ ວຽງຈັນ ປະເທດ ລາວ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ພົບປະກັບທີ່ປຶກສາແຫ່ງລັດ ລັດຖະມົນຕີກະຊວງການຕ່າງປະເທດ ມຽນມາ Aung San Suu Kyi. ທີ່ການພົບປະ, ທ່ານນາຍົກລັດຖະມົນຕີ ຫງວຽນຊວນຟຸກ ຢັ້ງຢືນວ່າ: ລັດຖະບານ 2 ປະເທດ ຖືເປັນສຳຄັນການຮັກສາ ແລະ ພັດທະນາ, ການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຫລາຍດ້ານລະຫວ່າງ 2 ປະເທດ ຫວຽດນາມ - ມຽນມາ ກ່ວາອີກ, ເພື່ອຜົນປະໂຫຍດຂອງປະຊາຊົນ 2 ປະເທດ, ປະກອບສ່ວນເຂົ້າໃນການຮ່ວມມື ແລະ ສາມັກຄີ ອາຊຽນ, ເພື່ອສັນຕິພາບ, ສະຖຽນລະພາບ ແລະ ການຮ່ວມມືຂອງພາກພື້ນ; ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີຝ່າຍ ມຽນມາ ສືບຕໍ່ສ້າງເງື່ອນໄຂສະດວກໃຫ້ວິສາຫະກິດ ຫວຽດນາມ ເຂົ້າລົງທຶນ, ເປີດກ້ວາງດຳເນີນທຸລະກິດຢູ່ ມຽນມາ, ເປັນຕົ້ນແມ່ນໃນບັນດາຂົງເຂດ ອະສັງຫາລິມະຊັບ, ທະນາຄານ, ໂທລະຄົມມະນາຄົມ, ການບິນ, ບໍ່ແຮ່, ການທ່ອງທ່ຽວ ແລະ ກະສິກຳ. 2 ຝ່າຍເຫັນດີເປັນເອກະພາບສືບຕໍ່ສົມທົບກັນຢ່າງແໜ້ນແຟ້ນໃນຂອບເຂດ ອາຊຽນ ແລະ ທີ່ບັນດາເວທີປາໄສໃນພາກພື້ນ ແລະ ສາກົນ, ຍົກສູງຄວາມສາມັກຄີ ອາຊຽນ, ຮັກສາບົດບາດໃຈກາງຂອງ ອາຊຽນ ປະກອບສວ່ນເຂົ້າໃນການຊຸກຍູ້ທ່າອ່ຽງສັນຕິພາບ, ການຮ່ວມມື ແລະ ພັດທະນາ ຢູ່ພາກພື້ນ ແລະ ໃນໂລກ.
(ແຫຼ່ງຄັດຈາກ VOV)